|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня, управуи национални меншини – национални заєднїци**Булевар Михайла Пупина 16, 21000 Нови СадТел.: +381 21 487 4608; Факс: +381 21 456 217ounz@vojvodina.gov.rs |
|  | ЧИСЛО: 128-90-1017/2023-05 | ДАТУМ: 5.6.2023. року |

На основи члена 11. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019), члена 15. и 16. пасус 5. у вязи зоз членом 24. пасус 2. и членом 37. пасус 5. Покраїнскей скупштинскей одлуки о покраїнскeй управи («Службeни новини АПВ», число 37/14 и 54/14 – др. одлука и 37/2016, 29/2017, 24/2019, 66/2020 и 38/2021) и члена 13. пасус 6. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализма и толеранциї у Автономней покраїни Войводини («Службени новини АПВ», число 7/23) (у дальшим тексту: Правилнїк), як и Лїстини вреднованя Конкурсней комисиї за додзельованє буджетних средствох по явним конкурсу за орґанизованє едукативно-рекреативного кампу школярох штреднїх школох, число 128-90-1017/2023-05 од 26. мая 2023. року, покраїнски секретар приноши

**РИШЕНЄ**

**О ДОДЗЕЛЬОВАНЮ БУДЖЕТНИХ СРЕДСТВОХ ПО ЯВНИМ КОНКУРСУ ЗА орґанизованє едукативно-рекреативного кампу школярох штреднїх школох**

**I**

На основи Явного конкурса за орґанизованє едукативно-рекреативного кампу школярох штреднїх школох, хтори розписани дня 5.5.2023. року под числом: 128-90-1017/2023-05, хтори обявени на сайту Секретарияту 5.5.2023. року и у «Службених новинох АПВ», число 19/2023, средства ше додзелює подношительови прияви:

|  |  |  |  |  |
| --- | --- | --- | --- | --- |
| **Подношитель прияви** | **Населєне место** | **Предкладанє суми за додзельованє** | **Число предмету** | **Число****бодох** |
| Здруженє Центер за младих«Ana & Bastian» | Канїжа | 4.500.000,00 | 128-90-1017/01.05.2023 | 27 |

**II**

Подношительом прияви на Конкурс хтори нє наведзени у точки 1. того ришеня ше нє додзелює буджетни средства маюци у оглядзе член 8. и член 12. Правилнїка.

**III**

Тото ришенє о виборе програмох/проєктох ше обявює на урядовим интернет-боку Покраїнского секретарияту.

**Обгрунтованє**

На основи члена 11. у вязи зоз членом 23, 25. и 26. Покраїнскей скупштинскей одлуки о буджету Автономней покраїни Войводини за 2023. рок («Службeни новини АПВ», число 54/2022), члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019), члена 6. Уредби о средствох за стимулованє програмох або часци средствох хтори хибя за финансованє програмох од явного интереса хтори реализую здруженя («Службени глашнїк РС», число 16/2018) и члена 3. пасус 1. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализма и толеранциї у Автономней покраїни Войводини («Службени новини АПВ», число 7/2023), Покраїнски секретарият за образованє, предписаня, управу и национални меншини – национални заєднїци, дня 5.5.2023. року, розписал Явни конкурс за орґанизованє едукативно-рекреативного кампу школярох штреднїх школох, року, под числом: 128-90-1017/2023-05.

Зоз Покраїнску скупштинску одлуку о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019) ше ушорює наменку, способ и поступок за додзельованє буджетних средствох за софинансованє програмох и проєктох за унапредзованє положеня националних меншинох – националних заєднїцох и розвой мултикултурализма и толеранциї на териториї Автономней покраїни Войводини.

Наведзени средства ше обезпечує у буджету АП Войводини и водзи ше их на окремним буджетним роздїлу покраїнского орґана управи цо компетентни за обласц националних меншинох − националних заєднїцох.

На основи конкурса яки запровадзени у складзе зоз членом 23, 25. и 26. Покраїнскей скупштинскей одлуки о буджету Автономней покраїни Войводини за 2023. рок и обсягу обезпечених средствох за наведзени наменки яки утвердзени з членом 11. истей одлуки, розподзелює ше средства по приявох цо сцигли на конкурс. Право на додзельованє буджетних средствох за унапредзованє положеня националних меншинох – националних заєднїцох и розвой мултикултурализма и толеранциї маю здруженя, фонди и чийо програми/проєкти унапрямени на очуванє и пестованє мултикултурализма и медзинационалней толеранциї на териториї Автономней покраїни Войводини.

Зоз членом 15. Покраїнскей скупштинскей одлуки о покраїнскей управи («Службени новини АПВ», число 37/14 и 54/14 – др. одлука и 37/2016, 29/2017, 24/2019, 66/2020 и 38/2021) утвердзене же пре вивершенє законох, других предписаньох и общих актох Републики Сербиї, предписаньох Скупштини и Покраїнскей влади, покраїнски орґани управи приноша предписаня и поєдинєчни акти, кад за тото маю овласценє, а зоз членом 16. пасус 5. истей одлуки же би ше з Ришеньом одлучовало о поєдинєчних стварох, у складзе зоз предписанями. У складзе зоз членом 24. пасус 2, покраїнски секретар представя покраїнски секретарият, орґанизує и обезпечує окончованє роботох на ефикасни способ, приноши акти за хтори є овласцени, формує комисиї и роботни ґрупи з цильом окончованя зложенших роботох з дїлокругу секретарияту и одлучує о правох, длужносцох и одвичательносцох занятих. Зоз членом 37. пасус 5. утвердзене же Покраїнски секретарият за образованє, предписаня, управу и национални меншини ‒ национални заєднїци, у складзе зоз законом, окончує роботи покраїнскей управи хтори ше одноша на пририхтованє актох за Скупштину або Покраїнску владу, а зоз хторима ше, медзи иншим: доприноши ґу розвою интеркултурализма, афирмациї мултикултурализма, толеранциї и соживоту националних меншинох – националних заєднїцох хтори жию на териториї АП Войводини; стара о витворйованю правох у обласци людских правох и правох националних меншинох – националних заєднїцох и утвердзує додатни права припаднїкох националних меншинох – националних заєднїцох; обезпечує средства за финансованє, односно софинансованє националних совитох националних меншинох, здруженьох и орґанизацийох националних меншинох – националних заєднїцох, як и унапредзенє витворйованя правох припаднїкох националних меншинох – националних заєднїцох на териториї АП Войводини.

Конкурсна комисия за запровадзованє поступку додзельованя буджетних средствох на основи Явного конкурса за орґанизованє едукативно-рекреативного кампу школярох штреднїх школох, формована з Ришеньом число: 128-90-1017/2023-05 од 22.5.2023. року. Комисия зашедала 26.5.2023. року и по розпатраню и вреднованю приявох здруженьох, фондох и фондацийох на наведзени конкурс, утвердзела Лїстину вреднованя за додзельованє буджетних средствох по Явним конкурсу за орґанизованє едукативно-рекреативного кампу школярох штреднїх школох, хтора обявена на урядовим интернет-боку Покраїнского секретарияту 26.5.2023. року. Учашнїки конкурсу мали право на пригварку на лїстину вреднованя и ранґованя приявених програмох/проєктох, у чаше осем дньох по єй обявйованю. На Лїстину вреднованя за додзельованє буджетних средствох по Явним конкурсу за орґанизованє едукативно-рекреативного кампу школярох штреднїх школох, нє було пригварки.

У складзе зоз наведзеним, а у вязи зоз членом 11. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї, на предлог Конкурсней комисиї за запровадзованє поступку додзельованя буджетних средствох на основи Явного конкурсу за орґанизованє едукативно-рекреативного кампу школярох штреднїх школох, покраїнски секретар принєсол решенє як у диспозитиву.

Тото ришенє конєчне.

|  |
| --- |
| ПОКРАЇНСКИ СЕКРЕТАР, |
| Жолт Сакалаш |